Halli passi omanik, Ida-Viru maakonnalehe Narvskaja Gazeta peatoimetaja Sergei Stepanov aga arvas, et teabekampaaniast poleks mingit kasu. "Halli passi omanikke ei pea pidama rumalateks, kes ei tea kodakondsuse saamise tingimusi. Samuti teavad mittekodanikest lapsevanemad oma lapse õigust saada Eesti kodakondsus," rääkis ta. Stepanovi arvates peitub lahendus mitte kodakondsusseaduse muutmises, vaid ühekordses otsuses  anda järelejäänud 100 000 mittekodanikule Eesti kodakondsus. "Panna silmad kinni ja teha sada tuhat Eesti kodanikku juurde," oleks tema lahendus.